|  |
| --- |
| **NARYSTĖS SUTARTIS**  |
|  |
| [data, Kaunas] |
|  |
| **MB „Nemunė“**, juridinio asmens kodas 304542396, buveinės adresas Šilo g. 2, Ramučių k., Kauno raj., Lietuvos Respublika (toliau – **Studija**), atstovaujamos Studijos direktorės Kristinos Zaičenkovienės, veikiančios pagal bendrijos įstatus |
|  |
| ir |
|  |
| **[Vardas Pavardė]**, gimimo data [\_\_], gyvenantis(-i) [adresas], Lietuvos Respublika (toliau – **Klientas**). |
|  |
| Toliau šioje sutartyje Studija ir Klientas kartu gali būti vadinami **Šalimis**, o kiekviena atskirai – **Šalimi**. |
|  |
| **ŠALYS, ATSIŽVELGDAMOS Į TAI, KAD:** |
|  |
| 1. Tarp Šalių yra sudaryta [data] sporto paslaugų teikimo sutartis Nr. [\_\_] (toliau – **Sutartis**);
 |
|  |
| 1. Sutarties pagrindu Studija yra įsipareigojusi Klientui suteikti Kliento pasirinktas paslaugas, o Klientas yra įsipareigojęs už suteiktas paslaugas su Studija atsiskaityti;
 |
|  |
| Sudarė šią narystės sutartį (toliau – **Narystės sutartis**), kuria atskirai susitaria dėl Klientui teikiamų paslaugų plano, Sutarties apmokėjimo sąlygų ir tvarkos. |
|  |
| 1. **NARYSTĖ**
 |
|  |
| * 1. Sudarydamas Narystės sutartį Klientas yra išsirinkęs vieną iš Studijos siūlomų paslaugų paketų (narysčių) ir Narystės sutartį sudaro dėl [**nurodyti kokio**] paslaugų paketo (toliau – **Narystė**).
 |
|  |
| * 1. Narystės sutartis sudaroma 1 metų laikotarpiui. Nei vienai iš Šalių aiškiai neišreiškus valios dėl Narystės sutarties nutraukimo, suėjus Narystės sutarties galiojimo terminui Narystės sutartis prasitęsia dar 1 metų laikotarpiui.
 |
|  |
| * 1. Šalims sudarius Narystės sutartį, Klientas įgyja teisę lankytis Studijos patalpose, esančiose adresu Smalininkų g. 2, Kaunas, Lietuvos Respublika, nustatytu laiku pagal Kliento Narystę ir dalyvauti Studijos vykdomuose užsiėmimuose.
 |
|  |
| * 1. Jeigu Klientas yra jaunesnis nei 18 metų asmuo, Narystės sutartį Kliento vardu sudaro vienas iš Kliento atstovų pagal įstatymą ir kuris bus atsakingas už visus įsipareigojimus, kylančius iš Narystės sutarties bei Sutarties.
 |
|  |
| 1. **APMOKĖJIMAS**
 |
|  |
| * 1. Narystės mokesčiu yra laikoma suma, kurią Klientas įsipareigoja mokėti pagal Kliento Narystę, kurios dydis yra [\_\_] EUR (toliau – **Narystės mokestis**).
 |
|  |
| * 1. Narystės mokestis yra mokamas vieną kartą per mėnesį už einamąjį mėnesį, einamojo mėnesio [\_\_] dieną (toliau – **Apmokėjimo diena**).
 |
|  |
| * 1. Narystės mokestis yra sumokamas bankiniu pavedimu, kuris nuskaičiuojamas automatiškai nuo Kliento banko sąskaitos Apmokėjimo dieną.
 |
|  |
| * 1. Klientui neatvykus į užsakytą paslaugą nustatytu laiku arba atšaukus paslaugos užsakymą likus mažiau nei 12 valandų iki užsakytos paslaugos nustatyto laiko pradžios, apmokėjimas už užsakytą paslaugą Klientui negrąžinamas.
 |
|  |
| * 1. Apmokėjimo dieną nepavykus nuskaityti Narystės mokesčio nuo Kliento banko sąskaitos, pradedami skaičiuoti 0,08 % dydžio kompensacinės palūkanos, skaičiuojamos nuo vėluojamos sumokėti sumos už kiekvieną pradelstą sumokėti Narystės mokestį dieną iki kol Klientas pilnai atsiskaitys su Studija.
 |
|  |
| * 1. Klientui vėluojant sumokėti Narystės mokestį, Studija pasilieka teisę neteikti Klientui paslaugų pagal Narystę, iki kol Klientas pilnai neatsiskaitys su Studija.
 |
|  |
| * 1. Jeigu Narystės mokestį Klientas vėluojama sumokėti daugiau nei 30 dienų, Studija turi teisę vienašališkai nutraukti Sutartį bei Narystės sutartį bei imtis teisinių priemonių dėl Kliento nevykdomos finansinės prievolės priverstinio vykdymo.
 |
|  |
| 1. **NARYSTĖS KEITIMAS**
 |
|  |
| * 1. Klientas, norėdamas pakeisti Narystę, likus ne mažiau kaip 5 darbo dienoms iki Apmokėjimo dienos turi kreiptis su prašymu į Studijos administraciją.
 |
|  |
| * 1. Studijos administracija, atsižvelgdama į Kliento prašymą, pakeis Kliento Narystę, kuri įsigalios nuo Apmokėjimo dienos.
 |
|  |
| 1. **NARYSTĖS SUSTABDYMAS**
 |
|  |
| * 1. Studija suteikia galimybę Klientui stabdyti Narystės sutartį ne trumpesniam kaip 30 dienų ir ne ilgesniam kaip 90 dienų terminui.
 |
|  |
| * 1. Klientas, norėdamas sustabdyti Narystės sutartį, likus ne mažiau kaip 7 dienoms iki Narystės sutarties sustabdymo dienos turi kreiptis su prašymu į Studijos administraciją.
 |
|  |
| * 1. Prašymas dėl Narystės sutarties sustabdymo turi būti pateiktas tinkamos formos, kuri yra prieinama Studijos interneto svetainėje: [\_\_].
 |
|  |
| * 1. Narystės sutarties sustabdymo laikotarpiu Narystės mokestis nėra mokamas, tačiau prieš sustabdant Narystės sutartį yra taikomas vienkartinis **negrąžinamas** Narystės mokesčio dydžio mokėjimas, kuris vėliau bus įskaitytas kaip Narystės mokestis už laikotarpį po Narystės sustabdymo arba kitoms Kliento prieš Studiją turimoms finansinėms prievolėms įvykdyti.
 |
|  |
| 1. **NARYSTĖS NUTRAUKIMAS**
 |
|  |
| * 1. Klientas, norėdamas nutraukti Narystės sutartį, likus ne mažiau kaip 5 darbo dienoms iki Apmokėjimo dienos turi kreiptis su prašymu į Studijos administraciją.
 |
|  |
| * 1. Prašymas dėl Narystės sutarties nutraukimo turi būti pateiktas tinkamos formos, kuri yra prieinama Studijos interneto svetainėje: [\_\_].
 |
|  |
| * 1. Tinkamai ir laiku pateikus prašymą dėl Narystės sutarties nutraukimo, Narystės sutartis bus laikoma nutraukta nuo Apmokėjimo dienos.
 |
|  |
| * 1. Po prašymo nutraukti Narystės sutartį pateikimo dienos Klientas iki Apmokėjimo dienos gali naudotis visomis Studijos teikiamomis Kliento užsakytomis paslaugomis.
 |
|  |
| 1. **KITOS NUOSTATOS**
 |
|  |
| * 1. Narystės sutartis yra neatsiejama Sutarties dalis. Narystės sutarties nuostatos turi būti aiškinamos kartu su Sutarties nuostatomis. Esant neatitikimams tarp Sutarties ir Narystės sutarties nuostatų, pirmenybė teikiama Sutarties nuostatoms.
 |
|  |
| * 1. Jeigu bet kuri iš Narystės sutarties nuostatų yra pripažįstama negaliojančia, tai nėra pagrindas vertinti, kad Narystės sutartis yra negaliojanti, o Narystės sutartis turi būti aiškinama be negaliojančia pripažintos nuostatos.
 |
|  |
| * 1. Visi tarp Šalių dėl Sutarties ar Narystės sutarties kilę ginčai yra sprendžiami derybų būdu. Šalims nepavykus kilusio ginčo išspręsti taikiai, tarp Šalių kilę ginčai yra sprendžiami teismine tvarka Kauno miesto apylinkės teismo Kauno rūmuose.
 |
|  |
| * 1. Vartojimo ginčų neteisminio sprendimo subjektas, kuris yra kompetentingas spręsti vartojimo ginčus, kylančius iš Sutarties ar Narystės sutarties, yra Valstybinė vartotojų teisių apsaugos tarnyba, juridinio asmens kodas 188770044, adresas Vilniaus g. 25, Vilnius, Lietuvos Respublika, telefono numeris +370 262 6751, el. pastas tarnyba@vvtat.lt, interneto svetainės adresas <http://www.vvtat.lt> arba <http://ec.europa.eu/odr/>.
 |
|  |
| * 1. Šalys patvirtina, kad visos Narystės sutarties nuostatos joms yra išaiškintos ir suprantamos, o Narystės sutartis sudaryta laisva Šalių valia.
 |
|  |
| * 1. Narystės sutartis yra sudaryta dviem vienodos teisinės galios egzemplioriais lietuvių kalba, iš kurių po vieną tenka kiekvienai Šaliai.
 |
|  |
| * 1. Narystės sutartis gali būti sudaroma Šalims ją pasirašant kvalifikuotu elektroniniu parašu.
 |
|  |
|  |
| **ŠALIŲ PARAŠAI** |
|  |  |
| **Studijos vardu:** | **Klientas:** |
|  |  |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Direktorė Kristina Zaičenkovienė | [Vardas Pavardė] |